CELEX: C2005/057/50
Language: fi
Date: 2005-03-05 00:00:00
Title: Asia T-480/04: Chr. Muller Touw B.V:n ja A&C Braid and Rope Co. Pvt. Ltd:n 14.12.2004 Euroopan unionin neuvostoa vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/29
            
         Chr. Muller Touw B.V:n ja A&C Braid and Rope Co. Pvt. Ltd:n 14.12.2004 Euroopan unionin neuvostoa vastaan nostama kanne
   (Asia T-480/04)
   (2005/C 57/50)
   Oikeudenkäyntikieli: hollanti
   Chr. Muller Touw B.V., kotipaikka Elst (Alankomaat), ja A&C Braid and Rope Co. Pvt. Ltd., kotipaikka Rania, Intia, ovat nostaneet 14.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa vastaan. Kantajien edustajana on asianajaja John Wolfs.
   Kantajat vaativat, että ensimmäisen oikeusasteen tuomioistuin:
   
               1)
            
            
               kumoaa asetuksen N:o 1736/2004 niiltä osin kuin se koskee A&C:n toimituksia Intiaan
            
         
               2)
            
            
               velvoittaa neuvoston korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Chr. Muller Touw, jonka rekisteröity kotipaikka on Alankomaissa, toimittaa raaka-aineita Intiaan A&C Braid and Ropelle, joka jalostaa kyseiset raaka-aineet köysiksi vietäviksi Euroopan yhteisöön. Kantajat vaativat ensimmäisen oikeusasteen tuomioistuinta kumoamaan lopullisen polkumyyntitullin käyttöönotosta annetun asetuksen N:o 1736/2004 (1) niiltä osin kuin se koskee kantajia.
   Kantajat vetoavat kanteensa tueksi siihen, ettei kyse ole asetuksen N:o 384/96 (2) 1 ja 3 artiklassa edellytetystä vahingosta. Kantajat väittävät, että ne tuottavat yksityiseen käyttöön tarkoitettua köyttä, jota ei voida käyttää teollisuudessa tai merenkulussa, toisin kuin kanteen kohteena olevassa asetuksessa väitetään, ja että niiden markkinaosuus on mitätön.
   
      (1)  Lopullisen polkumyyntitullin käyttöönotosta Intiasta peräisin olevien synteettikuitunuorien tuonnissa 4 päivänä lokakuuta 2004 annettu neuvoston asetus (EY) N:o 1736/2004 (EUVL L 311, s. 1).
   
      (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annettu neuvoston asetus (EY) N:o 384/96 (EYVL 1996, L 56, s. 1).